กกต. ประชุมเตรียมพร้อมเลือกตั้ง ส.ส. รับทราบผลการดำเนินงานคณะอนุกรรมการชุดต่างๆ รวมถึงรับทราบเตรียมการของหน่วยงานต่างๆ ที่เข้ามาช่วยจัดการเลือกตั้ง
นายแสวง บุญมี เลขาธิการ กกต. ร่วมประชุมคณะกรรมการอำนวยการประจำศูนย์อำนวยการและประสานงานการเลือกตั้ง ส.ส. เพื่อเตรียมความพร้อมการเลือกตั้งสมาชิกสภาผู้แทนราษฎร โดยมีการรายงานผลการดำเนินการ ความคืบหน้า อุปสรรคปัญหาการทำงานของคณะอนุกรรมการ 12 คณะที่แต่งตั้งขึ้นมาสนับสนุนกระบวนการจัดการเลือกตั้งให้เป็นไปด้วยความโปร่งใส ยุติธรรม ประกอบด้วย คณะอนุกรรมการด้านการจัดการเลือกตั้งสมาชิกสภาผู้แทนราษฎร, คณะอนุกรรมการด้านการประมวลผลและรายงานผลการนับคะแนนเลือกตั้งอย่างไม่เป็นทางการ, คณะอนุกรรมการจัดการออกเสียงลงคะแนน ณ ที่เลือกตั้งกลาง สำหรับคนพิการ หรือทุพพลภาพ หรือผู้สูงอายุ ,คณะอนุกรรมการด้านสนับสนุนบัตรเลือกตั้งและวัสดุอุปกรณ์การเลือกตั้ง ,คณะอนุกรรมการด้านสืบสวนสอบสวนและวินิจฉัย ,คณะอนุกรรมการด้านการรักษาความปลอดภัยและความสงบเรียบร้อยการเลือกตั้ง, คณะอนุกรรมการด้านการรณรงค์เผยแพร่ประชาสัมพันธ์และส่งเสริมการมีส่วนร่วม, คณะอนุกรรมการด้านการอำนวยความสะดวกคนพิการและผู้สูงอายุ ,คณะอนุกรรมการตรวจสอบความเป็นพรรคการเมือง สาขาพรรคการเมือง ตัวแทนพรรคการเมืองประจำจังหวัด และสมาชิกพรรคการเมือง, คณะอนุกรรมการด้านการดำเนินการและประสานเกี่ยวกับประกาศและแผ่นป้ายในการเลือกตั้งสมาชิกสภาผู้แทนราษฎร ,คณะอนุกรรมการสังเกตการณ์การเลือกตั้งของผู้แทนต่างประเทศ, คณะอนุกรรมการด้านการบริหารงบประมาณ ,คณะอนุกรรมการด้านการติดตามและประเมินผลการเลือกตั้ง และสถาบันพัฒนาการเมืองและการเลือกตั้ง นอกจากนี้ ที่ประชุมยังพิจารณาการเตรียมการเลือกตั้งสมาชิกสภาผู้แทนราษฎรของหน่วยงานสนับสนุนแต่ละหน่วยงาน ประกอบด้วย กองบัญชาการกองทัพไทย สำนักงานตำรวจแห่งชาติ กระทรวงมหาดไทย กระทรวงศึกษาธิการ กระทรวงการต่างประเทศ กระทรวงแรงงาน กระทรวงดิจิทัลเพื่อเศรษฐกิจและสังคม กระทรวงการอุดมศึกษา วิทยาศาสตร์ วิจัยและนวัตกรรม ศูนย์อำนวยการบริหารจังหวัดชายแดนภาคใต้ สำนักงานคณะกรรมการการศึกษาขั้นพื้นฐาน สำนักงานคณะกรรมการอาชีวศึกษา กรมการปกครอง กรมส่งเสริมการปกครองท้องถิ่น กรมประชาสัมพันธ์ กรมศุลกากร สำนักบริหารการทะเบียน กรุงเทพมหานคร บริษัทไปรษณีย์ไทย จำกัด บริษัท โทรคมนาคมแห่งชาติ จำกัด (มหาชน) บริษัท การบินไทย จำกัด (มหาชน) บริษัท ท่าอากาศยานไทย จำกัด (มหาชน) การไฟฟ้าส่วนภูมิภาค การไฟฟ้านครหลวง